CELEX: C2005/171/39
Language: fi
Date: 2005-07-09 00:00:00
Title: Asia T-128/05: Société des Plantations de Mbanga ”SPM”:n 18.3.2005 Euroopan unionin neuvostoa ja Euroopan yhteisöjen komissiota vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/23
            
         Société des Plantations de Mbanga ”SPM”:n 18.3.2005 Euroopan unionin neuvostoa ja Euroopan yhteisöjen komissiota vastaan nostama kanne
   (Asia T-128/05)
   (2005/C 171/39)
   Oikeudenkäyntikieli: ranska
   Société des Plantations de Mbanga ”SPM”, kotipaikka Douala (Kamerun), on nostanut 18.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa ja Euroopan yhteisöjen komissiota vastaan. Kantajan edustajana on asianajaja Pierre Soler-Couteaux.
   Kantaja vaatii, että ensimmäisen oikeusasteen tuomioistuin
   
               1.
            
            
               velvoittaa komission ja neuvoston korvaamaan yhteisvastuullisesti kantajalle aiheutuneen 15 163 825 euron suuruisen vahingon laillisen koron määrällä lisättynä
            
         
               2.
            
            
               velvoittaa komission ja neuvoston korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja tuottaa, jalostaa ja myy vientiin tarkoitettuja banaaneja Kamerunin tasavallassa ja muissa maissa. Voidakseen myydä banaaneja yhteisön alueella, kantajan on saatava tuojien tuontitodistuksia, koska kantaja ei ole yhteisön lainsäädännön mukainen toimija ja koska se ei kuulu eurooppalaiseen tai monikansalliseen konserniin.
   Kantaja väittää, että tuojat väärinkäyttävät omaksi edukseen yhteisön säännöksiä banaanien tuontia koskevasta yhteisön järjestelmästä, kun ne ottavat uudelleen käyttöön — laskuttamalla todistuksista kohtuuttomasti ja epäsuhtaisesti — tuontitullin AKT-maista peräisin olevien banaanien tuonnille, josta ei yleensä peritä lainkaan tullia.
   Kantaja väittää, että neuvoston ja komission menettelyn johdosta kyseiset toimielimet ovat sopimussuhteen ulkopuolisessa vastuussa, koska ne eivät ottaneet huomioon banaanialan selvästi erottuvaa taloudellisten toimijoiden luokkaa, eli luokkaa, johon kuuluvat AKT-maiden tuottajat, jotka ovat ”itsenäisiä” siitä syystä, että ne eivät ole toimijoita, eivätkä ne kuulu suuriin eurooppalaisiin tai monikansallisiin konserneihin, ja koska kyseiset toimielimet eivät toteuttaneet toimenpiteitä tästä aiheutuvan tilanteen korjaamiseksi, vaikka komission on kantajan mukaan vältettävä aiheuttamasta häiriötä myyntiketjun eri tasoilla olevien henkilöiden normaaleille kauppasuhteille.
   Kantaja väittää myös, että neuvosto ja komissio ovat selvästi ylittäneet harkintavaltansa, ja se nojautuu viiteen perusteeseen, jotka koskevat
   
               —
            
            
               kilpailunvastaisia menettelytapoja suosivan lainsäädännön antamista
            
         
               —
            
            
               kyseisten kilpailunvastaisten vaikutusten ehkäisemiseksi toteutettavien toimenpiteiden puuttumista
            
         
               —
            
            
               luottamuksensuojan ja oikeusvarmuuden periaatteiden loukkaamista
            
         
               —
            
            
               syrjintäkiellon periaatteen loukkaamista ja
            
         
               —
            
            
               elinkeinovapauden periaatteen loukkaamista.
            
         Kantaja väittää myös, että toimijat rikkovat EY 81 ja EY 82 artiklaa.